L 6/6 Jurnalul Oficial al Uniunii Europene 10.1.2012 DECIZIA CONSILIULUI din 14 decembrie 2011 privind stabilirea poziției care urmează a fi adoptată de către Uniunea Europeană în cadrul organelor competente ale Organizaţiei Mondiale a Comerţului privind aderarea Federaţiei Ruse la (2012/17|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 91, articolul 100 alineatul (2) și articolul 207, coroborate cu articolul 218 alineatul (9), având în vedere propunerea Comisiei Europene, întrucât: (1) În iunie 1993, Guvernul Federației Ruse a depus o cerere de aderare la Acordul de la Marrakech de instituire a Organizaţiei Mondiale a Comerţului (OMC), în temeiul articolului XII din respectivul acord. (2)  La 16 iunie 1993 a fost creat un grup de lucru privind aderarea Federaţiei Ruse pentru a se ajunge la un acord cu privire la condițiile de aderare acceptabile pentru Federația Rusă şi pentru toţi membrii OMC. (3) Comisia, în numele Uniunii Europene, a negociat o serie cuprinzătoare de angajamente de deschidere a pieței și alte angajamente de reglementare din partea Federației Ruse, care îndeplinesc cerințele Uniunii și sunt conforme cu obiectivele sale și corespund nivelului de dezvoltare al Federației Ruse. (4) Aceste angajamente sunt incluse în prezent în Protocolul de aderare a Federaţiei Ruse la OMC. (5)  Aderarea la OMC ar trebui să aibă o contribuție pozitivă şi de durată la procesul de reformă economică şi de dezvoltare durabilă din Federația Rusă. (6) În consecință, Protocolul de aderare ar trebui aprobat. (7)  Conform articolului XII din Acordul de instituire a OMC, condițiile de aderare trebuie convenite între membrul aderent și OMC, iar Conferința Ministerială OMC aprobă clauzele de aderare din partea OMC. Articolul IV alineatul (2) din Acordul de instituire a OMC prevede că, în intervalele dintre reuniunile Conferinței Ministeriale, funcțiile acesteia sunt preluate de Consiliul General. (8) Prin urmare, este necesar să se stabilească poziția care urmează a fi adoptată de către Uniunea Europeană în cadrul organelor competente ale OMC, fie că este vorba de Conferința Ministerială sau de Consiliul General al OMC, privind aderarea Federației Ruse la OMC, ADOPTĂ PREZENTA DECIZIE: Articolul 1 Poziţia care urmează a fi adoptată de către Uniunea Europeană în cadrul organelor competente ale Organizaţiei Mondiale a Comerţului cu privire la aderarea Federaţiei Ruse la OMC este de aprobare a aderării. Articolul 2 Prezenta decizie intră în vigoare la data adoptării. Adoptată la Geneva, 14 decembrie 2011. Pentru Consiliu Președintele M. NOGAJ